Des wor a Grichtsbeschluß vom Kaisa Barbarossa, wei davoa da Heinrich da  Lew, Heazog vo Sachsn und seid 1156 aa vo Bayern, de Bruckn vo Fehring obrennd hod, um an Valaf vo da Soizstross iwa sei oaigne Bruckn z Minga z loatn. Damid guit da Heinrich da Lew ois oagantlicha Grinda vo Minga. Und mit da Bruckn und damit am Soizhandl, hod Minga vom Kaisa Barbarossa duach an Ausburger Schied s Moarkt-, Münz- und Zoirecht zuagsprocha kriagt. De Freisinga Bischef worn owa aa danoch proportional an am Gewinn beteiligt und hom bis in de Mittn vom 19. Jh. Gebian fia de Nutzung vo da  Isarbruckn valangt.